Tomislav Tomašević
<s>Tomislav Tomašević (Zagreb, 13. siječnja 1982.) hrvatski je političar, socijalni i ekološki aktivist.</s><s>Trenutačni zagrebački gradonačelnik.</s>

<s>Jedan je od vođa zagrebačke lokalne političke stranke Zagreb je NAŠ! i hrvatske stranke Možemo!</s><s>Na zagrebačkim lokalnim izborima 2017., izabran je u Zagrebačku skupštinu kao kandidat stranke Zagreb je NAŠ!, 2020. je izabran u Hrvatski sabor i 2021. za gradonačenika Zagreba.</s>

<s>Rani život i obrazovanje 
Tomašević je rođen 1982. u Zagrebu.</s><s>Roditelji su mu Ivanka i Smiljan Tomašević.</s><s>Djed i baka po ocu bili su bosanski Hrvati iz Vidovica kod Orašja.</s><s>Njegov stric Ivo Tomašević katolički je svećenik i istaknuti član Biskupske konferencije Bosne i Hercegovine.</s><s>Godine 2016. oženio se Ivom Mertić.</s>

<s>Godine 2006. diplomirao je na Fakultetu političkih znanosti Sveučilišta u Zagrebu, a 2013. završio je poslijediplomski studij okoliša, društva i razvoja na Sveučilištu Cambridge.</s><s>Dobio je nekoliko nagrada i stipendija, uključujući "Marshall Memorial Fellowship", "Chevening Fellowship" i "Cambridge Overseas Trust Fellowship".</s><s>Radio je u struci na Institutu za političku ekologiju u Zagrebu.</s>

<s>Politička karijera</s>

<s>Rane aktivnosti 
Tomašević se sa 16 godina pridružio Zelenoj akciji, nevladinoj udruzi za zaštitu okoliša.</s><s>Ubrzo je postao zamjenik predsjednika pa zatim predsjednik Mreže mladih Hrvatske.</s><s>Bio je predsjednik Zelene akcije od 2007. do 2012.</s><s>Njegov dugogodišnji zamjenik Bernard Ivčić preuzeo je položaj predsjednika u lipnju 2012.</s>

<s>2010. godine Tomašević je vodio prosvjede protiv izgradnje trgovačkog centra na Trgu Petra Preradovića s podzemnom garažom u Varšavskoj ulici u sklopu inicijative Pravo za grad.</s><s>Mnogi prosvjednici bili su tada uhićeni, među njima Tomašević i njegov otac.</s>

<s>Kandidat za gradonačelnika Zagreba (2017. – 2021.)</s>

<s>Tomašević se na lokalnim izborima 2017. kandidirao za gradonačelnika Zagreba na čelu koalicije predvođene strankom Zagreb je NAŠ! politička stranka.</s><s>Osvojio je 3,94% glasova na izborima za gradonačelnika, a koalicija je osvojila četiri mjesta u Gradskoj skupštini.</s><s>Tomašević je ušao u skupštinu, gdje je bio glasni kritičar gradonačelnika Milana Bandića.</s>

<s>U veljači 2021.</s><s>Tomašević je najavio kandidaturu za gradonačelnika Zagreba na lokalnim izborima.</s><s>Skupio je 20 236 potpisa za kandidaturu.</s><s>Sljedećeg dana Državno izborno povjerenstvo potvrdilo je njegovu kandidaturu.</s><s>U prvom krugu izbora dobio je 147 631 glas ili 45,15% glasova, čime je kao vodeći kandidat ušao u drugi krug protiv konzervativnog političara Miroslava Škore, čelnika Domovinskog pokreta.</s><s>Tomaševićevu kampanju podržao je i njegov otac, koji u Zaprešiću bio na listi Domovinskog pokreta.</s>

<s>Saborski mandat (2020. – 2021.) 
Na parlamentarnim izborima 2020. godine kao čelnik Zeleno-lijeve koalicije izabran je za zastupnika 10. saziva Hrvatskog sabora.</s><s>Njegov saborski mandat započeo je 22. srpnja 2020.</s><s>Krajem srpnja pridružio se četirima parlamentarnim odborima: Odboru za prostorno uređenje i gradnju, Odboru za ustav, poslovnike i politički sustav, Odboru za međuparlamentarnu suradnju i Izvršnom odboru Nacionalne skupine za međuparlamentarnu uniju.</s>

<s>Gradonačelnik Zagreba (2021.- danas) 
Tomašević je u drugom krugu izbora, održanih 30. svibnja 2021. pobijedio protukandidata Miroslava Škoru sa gotovo 100 000 glasova prednosti.</s><s>Naime, Tomašević je imao 199 630 glasova, čime je oborio rekord u broju glasova, prestigavši Milana Bandića koji je držao brojku od 170 798.</s><s>Time je postao gradonačelnikom Zagreba, nakon dva desetljeća vladavine Milana Bandića.</s>

<s>Rezultati izbora</s>

<s>Izvori</s>

<s>Vanjske poveznice 
 
 Životopis na Mozemo.hr</s>

<s>Hrvatski političari
Hrvatski aktivisti
Biografije, Zagreb</s>

